
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 152 

9 Ιουλίου 1996 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

189. Σύσταση Ανώνυμης Εταιρείας με την επωνυμία 
«ΕΤΑΙΡΙΑ ΔΙΑΧΕΙΡΙΣΗΣ ΚΑΙ ΑΝΑΠΤΥΞΗΣ ΤΕ¬ 
ΧΝΟΛΟΓΙΚΟΥ ΠΑΡΚΟΥ ΑΤΤΙΚΗΣ «ΛΕΥΚΙΠ¬ 
ΠΟΣ» ΑΝΩΝΥΜΟΣ ΕΤΑΙΡΙΑ». 1 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ ως προς τη χώρα μας 
και των άρθρων 31 -42 του κεφαλαίου II της Συνθή¬ 
κης συνεργασίας για τα διπλώματα ευρεσιτεχνίας 
και των κανόνων 53-78 του εκτελεστικού κανονι¬ 


σμού αυτής. 2 

ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 189 (1) 


Σύσταση Ανώνυμης Εταιρείας με την επωνυμία «ΕΤΑΙΡΙΑ 
ΔΙΑΧΕΙΡΙΣΗΣ ΚΑΙ ΑΝΑΠΤΥΞΗΣ ΤΕΧΝΟΛΟΓΙΚΟΥ 
ΠΑΡΚΟΥ ΑΤΤΙΚΗΣ «ΛΕΥΚΙΠΠΟΣ» ΑΝΩΝΥΜΟΣ ΕΤΑΙ¬ 
ΡΙΑ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγρ. 5 του άρθρου 3 του Ν. 
1514/1985 «Ανάπτυξη της Επιστημονικής και Τεχνολογι- 
κής Έρευνας» (ΦΕΚ 13 τεύχος Α'). 

2. Τις διατάξεις της παραγρ. 1 του άρθρου 23 και της 
παραγρ. 2 του άρθρου 24 του Ν. 1558/1985 «Κυβέρνηση 
και Κυβερνητικά Όργανα» (ΦΕΚ 137, τεύχος Α'). 

3. Τις διατάξεις του άρθρου 29Α του Ν. 1558/1995, το 
οποίο προστέθηκε με το άρθρο 27 του Ν. 2081/1992. 

3. Τις διατάξεις του άρθρου 29Α του Ν. 1558/1985, το 
οποίο προστέθηκε με το άρθρο 27 του Ν. 2081/1992. 

4. Το Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης» (ΦΕΚ 19/Α/1.2.96). 

5. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη εις βάρος του κρατικού 
προϋπολογισμού, δοθέντος ότι η προκαλούμενη από τη 
σύσταση της εταιρείας αρχική δαπάνη ύψους 24.000.000 
δρχ. βαρύνει το διαρθρωτικό πρόγραμμα «Εθνικό Πρό¬ 
γραμμα Έρευνας και Τεχνολογίας II», κατά τα επόμενα δε 
έτη οι δαπάνες της εταιρείας θα καλύπτονται από τα 
κέρδη της. 


6. Την με αριθμό 474/1995 γνωμοδότηση του Συμβου¬ 
λίου της Επικράτειας με πρόταση των Υπουργών Εθνικής 
Οικονομίας και Ανάπτυξης, αποφασίζουμε: 

ΚΕΦΑΛΑΙΟ ΠΡΩΤΟ 

Σύσταση, Επωνυμία, Χαρακτήρας, Έδρα, 
Διάρκεια! Σκοπός 

Άρθρο 1 

Σύσταση, Επωνυμία 

Συνιστάται Ανώνυμη Εταιρεία με την επωνυμία «ΕΤΑΙ¬ 
ΡΙΑ ΔΙΑΧΕΙΡΙΣΗΣ ΚΑΙ ΑΝΑΠΤΥΞΗΣ ΤΕΧΝΟΛΟΓΙΚΟΥ 
ΠΑΡΚΟΥ ΑΤΤΙΚΗΣ «ΛΕΥΚΙΠΠΟΣ» ΑΝΩΝΥΜΟΣ ΕΤΑΙ¬ 
ΡΙΑ» και διακριτικό τίτλο ΛΕΥΚΙΠΠΟΣ. 

Για την επικοινωνία της με την αλλοδαπή, η Εταιρία χρη¬ 
σιμοποιεί τον διακριτκό τίτλο «ΤΕ0ΗΝΟΙ.Ο6Υ ΡΑΒΚ ΟΡ 
ΑΤΤΙΚΑ «ΙΈΙΙΚΙΡΡ05». 

Άρθρο 2 
Σκοπός 

1. Σκοπός της Εταιρείας ε'ιναι η εφαρμογή και αξιοποί¬ 
ηση των αποτελεσμάτων της επιστημονικής και τεχνολο¬ 
γικής έρευνας και η διάδοση των τεχνολογικών γνώσεων, 
η παροχή πόσης φύσεως επιστημονικών και τεχνολογικών 
συμβουλευτικών και εκπαιδευτικών υπηρεσιών σε επιχει¬ 
ρήσεις και γενικά σε κάθε ενδιαφερόμενο, φυσικό ή νο¬ 
μικό πρόσωπο, σε συνδυασμό με την διαχείριση και ανά¬ 
πτυξη των τεχνολογικών και λοιπών διευκολύνσεων και 
υπηρεσιών που προσφέρουν οι κτιριακές εγκαταστάσεις 
και ο εξοπλισμός του ΤΕΧΝΟΛΟΓΙΚΟΥ ΠΑΡΚΟΥ ΑΤΤΙ¬ 
ΚΗΣ «ΛΕΥΚΙΠΠΟΣ» το οποίο είναι εγκατεστημένο στους 
χώρους του Εθνικού Κέντρου Έρευνας Φυσικών Επιστη¬ 
μών (ΕΚΕΦΕ) «ΔΗΜΟΚΡΙΤΟΣ». 

2. Ειδικότερα, για την επίτευξη αυτού του σκοπού, η 
Εταιρία παρέχει τις υπηρεσίες της ως εξής: 

α. Διαχειρίζεται γενικά τις κτιριακές και λοιπές εγκατα¬ 
στάσεις, την υποδομή και τον εξοπλισμό του ΤΕΧΝΟΛΟ¬ 
ΓΙΚΟΥ ΠΑΡΚΟΥ ΑΤΤΙΚΗΣ «ΛΕΥΚΙΠΠΟΣ» προς όφελος 
των εγκατεστημένων ή συνδεδεμένων επιχειρήσεων και 
επιδιώκει την προσέλκυση νέων επιχειρήσεων προκειμέ- 
νου αυτές να εγκατασταθούν στο τεχνολογικό πάρκο. 

β. Αναλαμβάνει, με τα μέσα που διαθέτει το ΤΕΧΝΟΛΟ¬ 
ΓΙΚΟ ΠΑΡΚΟ ΑΤΤΙΚΗΣ «ΛΕΥΚΙΠΠΟΣ» τη διερεύνηση και 
αντιμετώπιση τεχνολογικών οργανωτικών και εμπορικών 
προβλημάτων που απασχολούν επιχειρήσεις που παρά¬ 
γουν ή που χρησιμοποιούν υψηλή τεχνολογία. 

γ. Αναλαμβάνει την εκπόνηση μελετών εφαρμογής και 
αξιοποίησης των αποτελεσμάτων της επιστημονικής και 
τεχνολογικής έρευνας και της επίδειξης νέων τεχνολο¬ 
γιών. 

δ. Αναλαμβάνει την προώθηση και μεταφορά υψηλής 

τεχνολογίας σε επιχειρήσεις εγκατεστημένες στην Περι¬ 
φέρεια Αττικής και γενικότερα στην ελληνική βιομηχα¬ 
νία. 

ε. Αναλαμβάνει τεχνολογικές αξιολογήσεις ή αποτιμή¬ 
σεις προτεινομένων, ή σε εξέλιξη ευρισκομένων, ερευνη¬ 
τικών έργων βιομηχανικού ενδιαφέροντος και παρέχει τη 
γνώμη της για τη δυνατότητα εμπορικής αξιοποίησης των 
ερευνητικών αποτελεσμάτων. 

στ. Παρέχει τη συνδρομή και την υποστήριξή της στην 
κατοχύρωση ευρεσιτεχνιών, την προώθηση καινοτομιών 
και νέων συναφών με την βιομηχανική πρακτική μεθόδων, 
την απόκτηση σήματος του Πάρκου της ΙπΙοπταΙίοπεΙ Αεεο- 
οίβΐίοη οί δαβηοβ ΡατΚε (ΙΑ8Ρ) και άλλων διεθνών ενώσεων 
τεχνολογικών πάρκων για τις εγκατεστημένες ή συνδεδε- 
μένες με το ΤΕΧΝΟΛΟΓΙΚΟ ΠΑΡΚΟ ΑΤΤΙΚΗΣ «ΛΕΥΚΙΠ¬ 
ΠΟΣ» επιχειρήσεις. 

ζ. Ενθαρύνει με εκδηλώσεις και άλλα πρόσφορα μέσα 
τη δημιουργία νέων επιχειρήσεων που ασχολούνται με την 
παραγωγή νέων προϊόντων έρευνας και προηγμένης τε¬ 


χνολογίας. 

η. Συμβάλλει στη δημιουργία ευμενούς χρηματοοικονο¬ 
μικού περιβάλλοντος για την ανάπτυξη των φορέων έρευ¬ 
νας και τεχνολογίας και των επιχειρήσεων που παράγουν 
προϊόντα και υπηρεσίες υψηλής τεχνολογίας, με τη δη¬ 
μιουργία πλαισίων συνεργασίας και χρηματοδότησης από 
ελληνικούς και ξένους τραπεζικούς ή άλλους οργανισμούς 
και εταιρίες παροχής επιχειρηματικού κεφαλαίου. 

θ. Αναλαμβάνει και διαχειρίζεται την πρόσβαση των εν¬ 
διαφερομένων επιχειρήσεων σε βιβλιοθήκες και τράπε- 

ι. Παρέχει υπηρεσίες διαχείρισης δικτύων υπολογι¬ 


στών. 

ια. Διαχέει, προβάλλει και διαδίδει προς κάθε ενδιαφε¬ 
ρόμενο πληροφορίες για τα επιστημονικά και τεχνολογικά 
επιτεύγματα και προοπτικές, με τη διοργάνωση σεμινα¬ 
ρίων, διαλέξεων και συνεδρίων, την έκδοση εντύπων, βι¬ 
βλίων, την παραγωγή ταινιών και βιντεοταινιών, ραδιοφω¬ 
νικών και τηλεοπτικών εκπομπών επιστημονικού και τεχνι¬ 
κού περιεχομένου. 

ιβ. Παρέχει υπηρεσίες για τη τεχνολογική μόρφωση, 
επιμόρφωση και κατάρτιση του ανθρώπινου δυναμικού 
που στελεχώνει τις βιομηχανίες. 

ιγ. Προωθεί τη συνεργασία με ερευνητικά κέντρα ή συ¬ 
ναφή ιδρύματα, με Α.Ε.Ι., Τ.Ε.Ι., νοσοκομεία ή άλλα φυ¬ 
σικά και νομικά πρόσωπα δημοσίου ή ιδιωτικού δικαίου με 
έδρα την Ελλάδα ή το εξωτερικό, καθώς και με τη Γενική 
Γραμματεία Έρευνας και Τεχνολογίας, το Ελληνικό Δημό¬ 
σιο, την Ευρωπαϊκή Επιτροπή, με Διεθνείς οργανισμούς 
και τη Διεθνή Ένωση Τεχνολογικών Πάρκων. 

ιδ. Ιδρύει ή συμμετέχει γενικώς σε οποιαδήποτε επιχεί¬ 
ρηση ή φορέα του ιδιωτικού ή του δημοσίου τομέα με πα¬ 
ρεμφερείς σκοπούς στο εσωτερικό ή εξωτερικό και προ¬ 
βαίνει σε οποιαδήποτε δραστηριότητα συναφή με τους 
σκοπούς της. 

3. Η Εταιρία παρέχει τις υπηρεσίες της με αμοιβή, κατά 
προτεραιότητα στις επιχειρήσεις που είναι εγκατεστημέ¬ 
νες ή συνδεδεμένες με το ΤΕΧΝΟΛΟΓΙΚΟ ΠΑΡΚΟ ΑΤΤΙ¬ 
ΚΗΣ «ΛΕΥΚΙΠΠΟΣ», οι δε σκοποί και μέσα για την επί¬ 
τευξή τους δεν ασκούνται προς την κατεύθυνση του αντα¬ 
γωνισμού αυτών των επιχειρήσεων. 

4. Ρητά αναφέρεται ότι η παραπάνω απαρίθμηση των 
δραστηριοτήτων της Εταιρίας είναι ενδεικτική και όχι πε¬ 
ριοριστική και ότι η Εταιρεία μπορεί να προβαίνει και σε 
κάθε άλλη ενέργεια στα πλαίσια του σκοπού της όπως αυ¬ 
τός προσδιορίζεται στην παράγραφο 1 του άρθρου αυτού. 


Άρθρο 3 
Έδρα 

1. Έδρα της Εταιρίας ορίζεται ο Δήμος Αγ. Παρασκευής 
Αττικής και γραφεία αυτής τα κτίρια που θα παραχωρη- 
θούν για όλη τη διάρκεια λειτουργίας της Εταιρίας, με τη 


διαδικασία του κατωτέρω άρθρου 28, από το ΕΚΕΦΕ Δη¬ 
μόκριτος. 

2. Με απόφαση του Διοικητικού Συμβουλίου της Εται¬ 
ρίας είναι δυνατόν να ιδρύονται υποκαταστήματα, πρα¬ 
κτορεία ή γραφεία οπουδήποτε στην Περιφέρεια Αττικής 
ή εκτός αυτής και να καθορίζονται οι αρμοδιότητες αυτών. 

Άρθρο 4 

Διάρκεια 

1. Η διάρκεια της Εταιρίας ορίζεται σε σαράντα (40) 
χρόνια και αρχίζει από την ολοκλήρωση της νόμιμης σύ¬ 
στασής της και λήγει την 31 η Δεκεμβρίου του έτους εκεί¬ 
νου μέσα στο οποίο συμπληρώνεται η τεσσαρακονταε¬ 
τία. 

2. Με απόφαση της Γενικής Συνέλευσης των μέτοχων 
και με τροποποίηση του άρθρου αυτού μπορεί να παρατα- 
θεί ή να συντομευθεί ο χρόνος λειτουργίας της Εταιρίας. 

ΚΕΦΑΛΑΙΟ ΔΕΥΤΕΡΟ 
Μετοχικό Κεφάλαιο - Μετοχές 

Άρθρο 5 

Μετοχικό Κεφάλαιο 

Το μετοχικό κεφάλαιο της Εταιρίας ορίζεται στο ποσό 
των δραχμών τριάντα εκατομμυρίων (30.000.000) και 
διαιρείται οε τριακόσιες (300) μετοχές ονομαστικής αξίας 
κάθε μιάς δραχμών εκατό χιλιάδων (100.000). Αυτό το κε¬ 
φάλαιο καλύπτεται σύμφωνα με τα οριζόμενα στο άρθρο 
34, παρ. 1, του παρόντος Π.Δ. 

Άρθρο 6 

Αύξηση Κεφαλαίου 

1. Κατά τη διάρκεια της πρώτης πενταετίας από τη σύ¬ 
σταση της Εταιρίας ή εντός πενταετίας από την έγκριση 
της σχετικής τροποποίησης του Καταστατικού, το Διοικη¬ 
τικό Συμβούλιο έχει το δικαίωμα, με απόφασή του, που 
λαμβάνεται με πλειοψηφία των δύο τρίτων (2/3) του συνό¬ 
λου των μελών του, να αυξάνει το μετοχικό κεφάλαιο με 
έκδοση νέων μετοχών μέχρι του διπλάσιου του καταβε¬ 
βλημένου μετοχικού κεφαλαίου. 

2. Η Γενική Συνέλευση έχει το δικαίωμα, με απόφασή 
της που λαμβάνεται κατά τις διατάξεις της παραγράφου 3 
του άρθρου 22, να αυξάνει οποτεδήποτε το μετοχικό κε¬ 
φάλαιο με έκδοση νέων μετοχών χωρίς περιορισμό ως 
προς το ποσόν. 

Για την αύξηση αυτή του κεφαλαίου εκδίδεται Π.Δ. τρο- 
ποποιητικό του παρόντος. 

Άρθρο 7 

Μετοχές 

1. Οι μετοχές της Εταιρείας είναι ονομαστικές. Αυτές 
μπορεί να μεταβιβάζονται στο Δημόσιο, σε Ν.Π.Δ.Δ., σε 
τράπεζες, σε Ν.Π.Ι.Δ. του δημοσίου και ιδιωτικού τομέα, 
σε Ο.Τ.Α. και σε ερευνητικούς και τεχνολογικούς φορείς. 
Το δικαίωμα μεταβίβασης έχουν όλοι οι μέτοχοι. Τα αυτά 
ισχύουν και για την ανάληψη νεών μετοχών. 

2. Οι μέτοχοι δεν δύνανται να πωλήσουν ή να μεταβιβά¬ 
σουν με οποιονδήποτε τρόπο τις μετοχές, αντί οποιουδή- 
ποτε τιμήματος εάν δεν ενημερώσουν προηγουμένως εγ- 
γράφως τους άλλους μετόχους. Η πώληση ή μεταβίβαση 
εισάγεται προς έγκριση στην αμέσως επόμενη Γ ενική Συ¬ 
νέλευση των μετόχων. Εάν η πράξη δεν εγκριθεί από το 
Γενική Συνέλευση ακυρώνεται και οι μετοχές επιστρέφο- 
νται στον προηγούμενο μέτοχο. Αν δεν εισαχθεί προς συ¬ 
ζήτηση από το Δ.Σ., το θέμα θεωρείται ότι εισήχθηκε αυ¬ 
τοδικαίως στη Γενική Συνέλευση και συζητείται χωρίς εγ¬ 
γραφή στην ημερήσια διάταξη, μετά από αίτηση του ενδια¬ 
φερομένου, η οποία κοινοποιείται 24 ώρες πριν από τη 
συνεδρίαση, με φροντίδα του αιτούντος σε όλους του με¬ 
τόχους. 

3. Κάθε έγγραφο για καταχώρηση της γενόμενης μετα- 
βιβάοεως μετοχών πρέπει να συνοδεύεται από υπεύθυνη 
δήλωση του μεταβιβάσαντος, στην οποία θα μνημονεύε¬ 
ται το καταβληθέν τίμημα και οι λοιποί όροι της απόκτησης 
αυτών. 

4. Η μεταβίβαση των μετοχών γίνεται με εγγραφή στο 
βιβλίο μετόχων της Εταιρίας, που χρονολογείται και υπο¬ 
γράφεται από τον μεταβιβάζοντα μέτοχο και από εκείνον 
στον οποίον γίνεται η μεταβίβαση. Μετά από κάθε μεταβί¬ 
βαση η Εταιρία εκδίδει νέο τίτλο. 

5. Οι τίτλοι των μετοχών αποκόπτονται από διπλότυπο 
βιβλίο, είναι αριθμημένοι κατ' αύξοντα αριθμό και φέρουν 
τα στοιχεία του κυρίου του τίτλου, τη σφραγίδα της Εται¬ 
ρίας, καθώς επίσης την υπγραφή του Προέδρου του Διοι¬ 
κητικού Συμβουλίου και ενός Συμβούλου που ορίζεται ει¬ 
δικά γι’ αυτό τον σκοπό από το Διοικητικό Συμβούλιο, δεν 
φέρουν μερισματαποδείξεις και αναγράφουν στο σώμα 
τους αυτούσιο το κείμενο του άρθρου 2 του παρόντος 
Π. Δ. Η υπογραφή του Προέδρου μπορεί να τεθεί και με 
μηχανικό μέσο (σφραγίδα ή λιθογραφία). Η υπογραφή του 
Συμβούλου, που ορίζεται ειδικά γι’ αυτό τον σκοπό με 
απόφαση του Δ.Σ. μνημονευόμενη προ της υπογραφής, 
τίθεται ιδιόχειρα. Κάθε τίτλος μπορεί να περιλαμβάνει πε¬ 
ρισσότερες από μία μετοχές όπως θα ορισθεί από το Διοι¬ 
κητικό Συμβούλιο. 

6. Το Διοικητικό Συμβούλιο μπορεί να εκδίδει προσωρι¬ 
νούς ονομαστικούς τίτλους μετοχών που υπογράφονται 
από δύο (2) Συμβούλους που αυτό ορίζει. Οι προσωρινοί 
τίτλοι αντικαθίστανται με τους κατά την προηγούμενη πα¬ 
ράγραφο οριστικούς μετά την έκδοσή τους. 

Άρθρο 8 

Δικαιώματα μετόχων 

1. Κάθε μετοχή παρέχει το δικαίωμα μιας ψήφου στη 
γενική συνέλευση. Οι μετοχές είναι αδιαίρετες. Σε περι¬ 
πτώσεις συγκυριότητας πάνω σε μία μετοχή οι συγκύριοι 
εκπροσωπούνται από έναν και μόνο αντιπρόσωπό τους, 
που ορίζεται με κοινή συμφωνία τους. Αν δεν έχει ορισθεί 
κοινός αντιπρόσωπος, η μετοχή αυτή δεν μπορεί να εκ¬ 
προσωπηθεί και αναστέλλεται η άσκηση των δικαιωμάτων 
που απορρέουν απ’ αυτήν. Η μετοχή δεν παρέχει δικαίωμα 
στα κέρδη της Εταιρίας ούτε στο επιπλεόν της ονομαστι¬ 
κής αξίας αυτής προϊόν της εκκαθάρισης σε περίπτωση 
διάλυσης αυτής. 

2. Η Εταιρία δεν διανέμει κέρδη στους μετόχους αλλά 
τα διαθέτει για τη χρηματοδότηση της λειτουργίας της και 
γενικά για την προώθηση των σκοπών της. 

ΚΕΦΑΛΑΙΟ ΤΡΙΤΟ 
Όργανα Διοίκησης 

Άρθρο 9 

Διοικητικό Συμβούλιο 

1. Η Εταιρία διοικείται από Διοικητικό Συμβούλιο (Δ.Σ.) 
που αποτελείται από επτά (7) μέλη, που πρέπει να διαθέ¬ 
τουν γνώσεις και πείρα σε σχέση με τον επιδιωκόμενο 
σκοπό της Εταιρίας. Τα τέσσερα (4) μέλη εκλέγονται από 
την τακτική ή έκτακτη Γενική Συνέλευση (Γ.Σ.) των μετό¬ 
χων, με απόλυτη πλειοψηφία των παρόντων, και από ένα 
μέλος ορίζουν ο Υπουργός Ανάπτυξης, το Δ.Σ. του 
ΕΚΕΦΕ Δημόκριτος και οι επιχειρήσεις που είναι εγκατε¬ 
στημένες στο Τεχνολογικό Πάρκο κατά τη στιγμή δημο¬ 
σίευσης της πρόσκλησης σε Γενική Συνέλευση, αντί¬ 
στοιχα. Εάν οι επιχειρήσεις δεν ορίσουν συλλογικά ένα μέ¬ 
λος, την εκλογή αυτή πραγματοποιεί η Γενική Συνέ¬ 
λευση. 

2. Το Διοικητικό Συμβούλιο, κατά την πρώτη μετά την 
πλήρη συγκρότησή του συνεδρία, εκλέγει από τα μέλη του 
με απόλυτη πλειοψηφία των συμβούλων τον Πρόεδρο και 
τον Αντιπρόεδρο. Το Δ.Σ. συνεδριάζει εγκύρως με την πα¬ 
ρουσία τουλάχιστον 5 μελών του ή νομίμως και ειδικώς 


εξουσιοδοτηθέντων αντιπροσώπων αυτών. Αναγκαία είναι 
πάντοτε η αυτοπρόσωπη παρουσία του Προέδρου ή του 
αναπληρωτού αυτού Αντιπροέδρου. 

3. Ο Πρόεδρος του Δ.Σ. προϊσταται των συνεδριάσεων 
του Δ.Σ. και διευθύνει τις εργασίες του και έχει την ανώ¬ 
τατη εποπτεία λειτουργίας της Εταιρίας. 

4. Ο Αντιπρόεδρος αναπληρώνει τον Πρόεδρο, όταν αυ¬ 
τός απουσιάζει ή κωλύεται. 

5. Το Δ.Σ. συγκροτείται κάθε τέσσερα έτη. Η τετραετής 
περίοδος λήγει για όλα τα μέλη συγχρόνως, έστω και αν 
μερικά, για οποιονδήποτε λόγο, έχουν εκλεγεί ή οριστεί 
μέσα στην τετραετία. 

6. Τα μέλη του Δ.Σ. μπορούν να επανεκλέγονται ή να 
επαναδιορίζονται. Σε περίπτωση κατά την οποία κενωθεί 
για οποιονδήποτε λόγο μία ή περισσότερες θέσεις συμ¬ 
βούλων, η πλήρωση αυτών για τον υπόλοιπο χρόνο της θη¬ 
τείας τους γίνεται με απόφαση όμοια με εκείνη που όρισε 
το οπωσδήποτε εκλιπόν μέλος. 

7. Η χωρίς δικαιολογημένη αιτία συνεχής για τρεις (3) 
μήνες ή για πέντε (5) διαδοχικές συνεδριάσεις αποχή κά¬ 
ποιου συμβούλου από τις συνεδριάσεις του Δ.Σ. ισοδύνα¬ 
μοί με παραίτησή του και θεωρείται ότι αυτή έχει συντελε- 
σθεί από την ημέρα που το Δ.Σ. θα αποφασίσει για το αδι¬ 
καιολόγητο της απουσίας του συμβούλου. 

8. Οι παραιτήσεις των μελών του Δ.Σ. υποβάλλονται στο 
Δ.Σ. και η παραίτηση ολόκληρου του Δ.Σ. υποβάλλεται 
στον Υπουργό Ανάπτυξης. 

Άρθρο 10 
Γενικός Διευθυντής 

1. Το Δ.Σ. ορίζει τον Γενικό Διευθυντή της Εταιρίας, ο 
οποίος μετέχει στο Δ.Σ. και, εφόσον δεν είναι μέλος του, 
δεν έχει δικαίωμα ψήφου. 

2. Η θητεία τού Γενικού Διευθυντή είναι τριετής και 
μπορεί να ανανεώνεται χωρίς περιορισμό. 

3. Ο Γ ενικός Διευθυντής επιλέγεται μεταξύ ατόμων που 
έχουν γνώσεις και πείρα για θέματα τεχνολογικής καινο¬ 
τομίας, μεταφοράς και διάδοσης της τεχνολογίας, διαχεί¬ 
ρισης των τεχνολογικών πάρκων και συναφή. Ως Γενικός 
Διευθυντής είναι δυνατόν να διοριστεί και ερευνητής του 
ΕΚΕΦΕ Δημόκριτος. 

4. Οι αρμοδιότητες του Γενικού Διευθυντή καθορίζο¬ 
νται κάθε φορά από το Δ.Σ. 

Άρθρο 11 

Εκπροσώπηση της Εταιρίας 

1. Η εταιρεία εκπροσωπείται ενώπιον δικαστηρίων, διοι¬ 
κητικών αρχών και παντός άλλου τρίτου, δια του Προέδρου 
του Δ.Σ., ενεργούντος εντός του πλαισίου των αποφά¬ 
σεων του Δ.Σ. ή των σκοπών και κατά τα συμφέροντα της 
εταιρίας. 

2. Το Διοικητικό Συμβούλιο ασκεί τη διοίκηση της Εται¬ 
ρίας, δύναται όμως να αναθέτει σε ένα ή περισσότερα 
μέλη αυτού ή και σε άλλα πρόσωπα την ενέργεια συγκε¬ 
κριμένων και ειδικώς προσδιοριζόμενων, με ειδικό πληρε¬ 
ξούσιο, πράξεων εκπροσώπησης της Εταιρίας. Στις περι¬ 
πτώσεις αυτές το Δ.Σ. ευθύνεται ως οι σχετικές ενέργειες 
να έγιναν απ’ αυτό το ίδιο. Η κατά νόμον ευθύνη του πλη¬ 
ρεξουσίου παραμένει αναλλοίωτη. 

Άρθρο 12 

Λειτουργία του Διοικητικού Συμβουλίου 

1. Το Διοικητικό Συμβούλιο συνέρχεται στην έδρα της 
Εταιρείας, συγκαλούμενο από τον Πρόεδρο, τακτικώς μια 
φορά τουλάχιστον κάθε ημερολογιακό μήνα και εκτάκτως 
όποτε ο πρόεδρος κρίνει τούτο απαραίτητο ή το ζητήσουν 
δύο από τους συμβούλους. 

2. Ύστερα από αίτηση δύο συμβούλων ο Πρόεδρος έχει 
υποχρέωση να συγκαλεί το Δ.Σ. ορίζοντας ημέρα συνε¬ 
δρίασής του που δεν απέχει περισσότερο από οκτώ (8) 

ημέρες από την υποβολή της σχετικής αίτησης και να θέ¬ 
τει κάθε προτεινόμενο θέμα στην ημερήσια διάταξη της 
πρώτης, μετά την υποβολή της σχετικής αίτησης, συνε¬ 
δρίασης. 

3. Κάθε σύμβουλος έχει μια ψήφο, Κανένας σύμβουλος 
δεν μπορεί να αντιπροσωπευθεί στο Διοικητικό Συμβούλιο 
με πρόσωπο που δεν ε'ιναι μέλος αυτού. Κάθε Σύμβουλος 
μπορεί να αντιπροσωπεύει εγκύρως έναν μονο άλλο Σύμ¬ 
βουλο. Ποτέ όμως ο αριθμός των αυτοπροσώπως παρι- 
σταμένων δεν μπορεί να ε’ιναι μικρότερος από τρεις (3). 

4. Οι αποφάσεις του Διοικητικού Συμβουλίου Λαμβάνο- 
νται με απόλυτη πλειοψηφία των παρόντων και αντιπρο- 
σωπευομένων μελών του. Αποφάσεις του Διοικητικού 
Συμβουλίου που αφορούν οπωσδήποτε το πρόσωπο μέ¬ 
λους λαμβάνονται με μυστική ψηφοφορία. 

5. Οι συζητήσεις και οι αποφάσεις του Διοικητικού Συμ¬ 
βουλίου καταχωρούνται με μορφή πρακτικών σε ειδικά τη¬ 
ρούμενο βιβλίο. Για κάθε συνεδρίαση του Διοικητικού 
Συμβουλίου συντάσσεται ένα πρακτικό. Τα πρακτικά υπο¬ 
γράφονται από τον Πρόεδρο και τα μέλη του Διοικητικού 
Συμβουλίου που παρέστησαν και όπως παρέστησαν στη 
συνεδρίαση. 

6. Κανένας σύμβουλος δεν δικαιούται να αρνηθεί να 
ψηφίσει (εκτός αν τον αφορά το συζητούμενο θέμα) και 
να υπογράψει τα πρακτικά των συνεδριάσεων στις οποίες 
έλαβε μέρος. Δικαιούται όμως να ζητήσει την αναγραφή 
στα πρακτικά της γνώμης του, εάν διαφωνέι με την από¬ 
φαση που λήφθηκε. Τα αντίγραφα και τα αποσπάσματα 
των πρακτικών του Διοικητικού Συμβουλίου τα οποία προ¬ 
ορίζονται για τις δικαστικές και άλλες αρχές επικυρώνο¬ 
νται από τον Πρόεδρο και αν κωλύεται ή απουσιάζει από το 
νόμιμο αναπληρωτή του. 

Άρθρο 13 

Αρμοδιότητες του Δοικητικού Συμβουλίου 

1. Το Διοικητικό Συμβούλιο ασκεί τη διοίκηση και διαχεί¬ 
ριση όλων των εταιρικών υποθέσεων και της εταιρικής πε¬ 
ριουσίας. 

2. Διορίζει και παύει το προσωπικό της και εκδίδει κανο¬ 
νισμό για τις αρμοδιότητες, τις υποχρεώσεις, τις αποδοχές 
και γενικά τους όρους εργασίας αυτού. 

3. Συνομολογεί και υπογράφει όλες ανεξαιρέτως τις 
συμβάσεις της Εταιρείας και αποφασίζει και ενεργεί κατά 
το νόμο επί παντός δικαιώματος της Εταιρείας ή για κάθε 
υποχρέωση αυτής. 

4. Κανονίζει κάθε φορά την χρήση των διαθεσίμων κε¬ 
φαλαίων. 

5. Δέχεται, επάγει, αντεπάγει όρκους. Τους επιβαλλό¬ 
μενους στην Εταιρεία όρκους, δίνει ο Πρόεδρος του Δ. Σ. 

6. Καθορίζει τους όρους ίδρυσης ή συμμετοχής της 
Εταιρείας σε κάθε είδους συναφείς επιχειρήσεις, σύμ¬ 
φωνα με τις διατάξεις του καταστατικού. 

7. Παρέχει γενική ή μερική πληρεξουσιότητα προς 
υπαλλήλους της Εταιρείας ή άλλα πρόσωπα και διορίζει 
πληρεξουσίους δικηγόρους της Εταιρείας. 

8. Παρέχει το δικαίωμα άσκησης αρμοδιοτήτων του, που 
αναφέρονται σε ορισμένους τομείς διοίκησης των εταιρι¬ 
κών υποθέσεων, σε επιτροπές από μέλη του, στις οποίες 
μπορεί να συμμετέχουν και στελέχη της εταιρείας. Σε 
όλες αυτές τις περιπτώσεις η ευθύνη του Δ.Σ. για τις σχε¬ 
τικές ενέργειες, πράξεις ή συμβάσεις, παραμένει ακέραια 
ως για τις ίδιες αυτού πράξεις, παράλληλα με την κατά 
νόμο ευθύνη των πληρεξουσίων. 

9. Συγκαλεί τις Γενικές Συνελεύσεις των μετόχων της 
Εταιρείας τακτικές ή έκτακτες και κανονίζει τα θέματα 
της ημερήσιας διάταξης αυτών. Κλείνει τους ισολογι¬ 
σμούς, συντάσσει τις ετήσιες οικονομικές καταστάσεις 
και υποβάλλει αυτές με τη σχετική επεξηγηματική έκθεση 
στη γενική συνέλευση των μετόχων προτείνοντας σ’ αυτήν 
τις ενεργητέες αποσβέσεις στους επισφαλείς λογαρια¬ 


σμούς και στις εγκαταστάσεις της Εταιρείας, τις ανα¬ 
γκαίες κρατήσεις για τον σχηματισμό των διαφόρων απο- 
θεματικών. Υποβάλλει στη Γενική Συνέλευση τις προτά¬ 
σεις τροποποίησης του Καταστατικού της Εταιρείας για 
αύξηση του μετοχικού κεφαλαίου, παράταση της διάρ¬ 
κειας της Εταιρείας, διάλυση της Εταιρείας πριν από την 
πάροδο του χρόνου της συμβατικής διάρκειας αυτής και 
για συγχώνευση της Εταιρείας με άλλη. 

10. Καθορίζει τις λεπτομέρειες της έκδοσης νέων με¬ 
τοχών κατά τους όρους του παρόντος Καταστατικού. 

11 Ορίζει κάθε φορά τις εφημερίδες στις οποίες θα γί¬ 
νονται οι κατά το παρόν Καταστατικό δημοσιεύσεις. 

12. Το Διοικητικό Συμβούλιο τηρεί τα πρακτικά των συ- 
νεδριάσεών του, δυνάμενο να διορίζει ένα από τα μέλη 
του ή υπάλληλο της Εταιρείας ως Γραμματέα του. 

Η κατά το παρόν άρθρον απαρίθμηση αρμοδιοτήτων του 
Διοικητικού Συμβουλίου είναι ενδεικτική. 

Όλα τα παραπάνω ισχύουν με την επιφύλαξη των άρ¬ 
θρων 10 και 23α του Κ.Ν. 2190/1920 «Περί Ανωνύμων 
Εταιρειών», όπως αυτός ισχύει. 

Άρθρο 14 

Αποζημίωση Συμβούλων 

1. Στα μέλη του Δ.Σ. χορηγείται αποζημίωση για κάθε 
αυτοπρόσωπη παράστασή τους στις συνεδριάσεις του 
Δ.Σ. ή μηνιαία αποζημίωση της οποίας το ποσό ορίζεται 
από την τακτική Γ.Σ. με ειδική απόφασή της. 

2. Κάθε αμοιβή ή αποζημίωση των μελών του Δ.Σ. βαρύ¬ 
νει την Εταιρεία μόνο αν εγκριθεί με ειδική απόφαση της 
τακτικής Γ.Σ., ύστερα από εισήγηση του Δ.Σ. 

Άρθρο 15 
Ευθύνη συμβούλων 

1. Κάθε μέλος του Δ.Σ. ευθύνεται απέναντι στην Εται¬ 
ρεία για κάθε πταίσμα του κατά τη διαχείριση των εταιρι¬ 
κών υποθέσεων επιφυλασσόμενης της εφαρμογής του 
άρθρου 22α του Κ.Ν. 2190/20. 

2. Κάθε μέλος του Διοικητικού Συμβουλίου υποχρεού- 
ται σε αυστηρή τήρηση των απορρήτων της Εταιρείας, τα 
οποία γνωρίζει λόγω της ιδιότητας του ως συμβούλου. 

ΚΕΦΑΛΑΙΟ ΤΕΤΑΡΤΟ 
Γενική Συνέλευση 

Άρθρο 16 

Αρμοδιότητες Γ ενικής Συνέλευσης 

1. Η Γ.Σ. των μετόχων της Εταιρείας είναι το ανώτατο 
όργανό της και έχει δικαίωμα να αποφασίζει για κάθε υπό¬ 
θεση που αφορά την Εταιρεία, οι δε αποφάσεις της δε¬ 
σμεύουν και τους απόντες ή τους διαφωνούντες μετό¬ 
χους. 

2. Η Γ.Σ. είναι η μόνη αρμόδια να αποφασίζει για: 
α. Τροποποιήσεις του Καταστατικού, 

β. Εκλογή των μελών του Δ.Σ., 
γ. Έγκριση των ετήσιων λογαριασμών οικονομικών κα¬ 
ταστάσεων της Εταιρείας, 
δ. Διάθεση ετήσιων κερδών, 

ε. Συγχώνευση, παράταση της διάρκειας ή, με την επι¬ 
φύλαξη της παραγράφου 1, περίπτωση δ, του άρθρου 31 
του παρόντος Π.Δ., διάλυση της Εταιρείας, 
στ. Διορισμό εκκαθαριστών, 
ζ. Εκλογή ελεγκτών, 

η. Απαλλαγή των μελών του Δ.Σ. από γεννηθείσα ευ¬ 
θύνη τους για αποζημίωση της Εταιρείας, 

θ. Έκδοση ομολογιακού δανείου με ομολογίες απλές ή 
μετατρέψιμες σε μετοχές. 

Άρθρο 17 

Σύγκληση Γενικής Συνέλευσης 

1. Η Γ.Σ. των μετόχων συνέρχεται υποχρεωτικά στην 
έδρα της Εταιρείας μια φορά σε κάθε εταιρική χρήση και 
μέσα σε έξι (6) το πολύ μήνες από της λήξης της χρήσης 
αυτής. Το Δ.Σ. μπορεί να συγκαλεί και έκτακτα τη Γ.Σ. των 
μετόχων,όταν κρίνει αυτό σκόπιμο ή αναγκαίο. 

2. Το Δ.Σ. έχει υποχρέωση να συγκαλεί έγκαιρα τη Γ.Σ. 
των μετόχων κατά τις προβλεόμενες από το παρόν Π.Δ. 
και τον Νόμο περιπτώσεις. 

3. Το Δ.Σ. έχει υποχρέωση να συγκαλεί τη Γ.Σ. των με¬ 
τόχων, ύστερα από αίτηση των Ελεγκτών, μέσα σε δέκα 
(10) ημέρες από την επίδοση της αίτησης στον Πρόεδρό 
του, ορίζοντας ως αντικείμενο ημερήσιας διάταξης το πε¬ 
ριεχόμενο της αίτησης. 

Άρθρο 18 

Διαδικασία Σύγκλησης της Γ ενικής Συνέλευσης 

1. Η Γ.Σ. με εξαίρεση τις επαναληπτικές συνεδριάσεις 
και τις εξομοιούμενες μ’ αυτές, πρέπει να καλείται είκοσι 
(20) τουλάχιστον πλήρεις ημέρες πριν από την οριζόμενη 
για τη συνεδρίασή της χρονολογία, στις οποίες υπολογίζο¬ 
νται και οι κατά νόμον αργίες. 

2. Η πρόσκληση της Γ.Σ. που περιλαμβάνει τουλάχιστον 
το οίκημα, τη χρονολογία, την ώρα της συνεδρίασης, και 
τα θέματα της ημερήσιας διάταξης με σαφήνεια, τοιχο- 
κολλάται σε εμφανή θέση του καταστήματος της Εται¬ 
ρείας και δημοσιεύεται σε δυο από τις εκδιδόμενες στην 
Αθήνα, και που κατά την κρίση του Δ.Σ. κυκλοφορούν ευ¬ 
ρύτερα, ημερήσιες πολιτικές εφημερίδες. 

3. Η κατά την αμέσως προηγούμενη παράγραφο του πα¬ 
ρόντος άρθρου πρόσκληση, προκειμένου για επαναλη¬ 
πτική Γ.Σ. και τις όμοιες μ' αυτή, ανακοινώνεται όπως πα¬ 
ραπάνω πριν από δέκα (10) τουλάχιστον πλήρεις η μέρες. 

Άρθρο 19 

Κατάθεση Μετοχών - Αντιπροσώπευση 

1. Κάθε μέτοχος για να λάβει μέρος στη Γ.Σ. και να έχει 
δικαίωμα ψήφου σ’ αυτήν, οφείλει να καταθέσει τις μετο¬ 
χές του στο Ταμείο της Εταιρείας ή στο Ταμείο Παρακατα¬ 
θηκών και Δανείων ή σε οποιαδήποτε Ανώνυμη Τραπεζική 
Εταιρεία στην Αττική, πέντε (5) τουλάχιστον πλήρεις ημέ¬ 
ρες πριν από την ημέρα της συνδρίασης της Γ.Σ. 

2. Οι μέτοχοι που έχουν δικαίωμα συμμετοχής στη Γ.Σ. 
μπορούν να αντιπροσωπευτούν σ’ αυτή από πρόσωπο νό¬ 
μιμα εξουσιοδοτημένο από αυτούς. 

3. Οι αποδείξεις κατάθεσης των μετοχών, κατά τα ορι¬ 
ζόμενα στην παράγραφο 1 του παρόντος άρθρου, καθώς 
και τα έγγραφα νομιμοποίησης των αντιπροσώπων των με¬ 
τόχων, πρέπει να καταθέτονται στην Εταιρεία πέντε (5) 
τουλάχιστον πλήρεις ημέρες πριν από τη συνεδρίαση της 
Γ.Σ. 

4. Μέτοχοι που δεν κατέθεσαν νομότυπα τις μετοχές 
τους μπορούν να συμμετέχουν στη Γ.Σ. μόνο με απόφασή 
της, που λαμβάνεται με πλειοψηφία των 2/3 του συνόλου 
των μετόχων της Εταιρείας. 

Άρθρο 20 

Παράδοση Αντιγράφων Οικονομικών Καταστάσεων 

Δέκα (10) ημέρες πριν από την τακτική Γ.Σ. κάθε μέτο¬ 
χος μπορεί να πάρει από την Εταιρεία τις ετήσιες οι¬ 


κονομικές καταστάσεις της καθώς και τις σχετικές εκθέ¬ 
σεις του Δ.Σ. και των ελεγκτών. 

Άρθρο 21 

Πίνακας των μετόχων που έχουν δικαίωμα ψήφου 

1. Σαράντα οκτώ (48) ώρες πριν από κάθε Γ.Σ. πρέπει 
να τοιχοκολλείται σε εμφανή θέση του καταστήματος της 
Εταιρείας πίνακας εκείνων που έχουν δικαίωμα ψήφου 
κατά τη Γ.Σ. των μετόχων, με ένδειξη των τυχόν αντιπρο¬ 
σώπων τους, του αριθμού των μετοχών και των ψήφων κα- 
θενός και των διευθύνσεων των μετόχων και των αντιπρο¬ 
σώπων τους. 

2. Αν κάποιος μέτοχος έχει αντιρρήσεις για τον πίνακα 
μπορεί να υποβάλει αυτές στη Γ.Σ. πριν από την έναρξη 
της συζήτησης των εγγραμένων στην ημερήσια διάταξη 
θεμάτων, αλλοιώς αυτές είναι απαράδεκτες. 

Άρθρο 22 

Απαρτία Γ ενικών Συνελεύσεων 

1. Η Γ.Σ. βρίσκεται σε απαρτία και συνεδριάζει έγκυρα 
για τα θέματα της ημερήσιας διάταξης όταν παρευρίσκο- 
νται ή αντιπροσωπεύονται σ’ αυτή μέτοχοι που εκπροσω¬ 
πούν τουλάχιστον το ήμισυ πλέον μιας του συνόλου των 
μετοχών της εταιρείας. 

2. Αν δεν υπάρξει απαρτία, η Γ.Σ. συνέρχεται πάλι μέσα 
σε είκοσι (20) ημέρες από την χρονολογία ματαίωσης της 
συνεδρίασης. Στην περίπτωση αυτή η Γ.Σ. βρίσκεται σε 
απαρτία οποιοσδήποτε και αν είναι ο αριθμός των εκπρο¬ 
σωπουμένων μετοχών. 

3. Κατ' εξαίρεση, προκειμένου για αποφάσεις που αφο¬ 
ρούν σε μεταβολή του αντικειμένου της επιχειρήσεις αυ¬ 
τής, σε συγχώνευση, παράταση της διάρκειας ή διάλυση 
της εταιρείας, σε αύξηση των υποχρεώσεων των μετόχων, 
σε αύξηση του μετοχικού κεφαλαίου, σε μείωση του μετο¬ 
χικού κεφαλαίου, σε μεταβολή του τρόπου διάθεσης των 
κερδών, σε τροποποίηση των άρθρων 7, 9, 13, 23 παρά¬ 
γραφος 2, 27 31 και 34 του παρόντος Π.Δ., η Γ.Σ. συνε¬ 
δριάζει έγκυρα, όταν παρευρίσκονται ή αντιπροσωπεύο¬ 
νται σ’ αυτή μέτοχοι που εκπροσωπούν τα δύο τρίτα (2/3) 
τουλάχιστον του καταβλημένου μετοχικού κεφαλαίου. Για 
την εκτέλεση της απόφασης της Γ.Σ. εκδίδεται Π.Δ. τρο- 
ποποιητικό του παρόντος. 

4. Αν δεν υπάρξει τέτοια απαρτία η Γ.Σ. προσκαλείται 
και συνέρχεται και πάλι, κατά τις διατάξεις της παραγρά¬ 
φου 2 του παρόντος άρθρου, βρίσκεται δε σε απαρτία 
όταν εκπροσωπείται σ' αυτή το μισό (1 /2) του συνόλου 
των μετοχών. 

Άρθρο 23 

Προεδρία Γ ενικής Συνέλευσης 

1. Στη Γ.Σ. προεδρεύει προσωρινά ο Πρόεδρος του 
Δ.Σ., ή αν αυτός κωλύεται, ο αναπληρωτής του κατά την 
παράγραφο 4 του άρθρου 9, του παρόντος Π.Δ. ή και αν 
αυτός κωλύεται, ο μεγαλύτερος στην ηλικία από τους πα- 
ρευρισκόμενους Συμβούλους. Χρέη Γραμματέα εκτελεί ο 
οριζόμενος από τον Πρόεδρο. 

2. Αφού κηρυχθεί οριστικός ο κατάλογος των μετόχων 
που έχουν δικαίωμα ψήφου, η Γ.Σ. προχωρεί στην εκλογή 
του Προέδρου της και ενός Γ ραμματέα. 

Άρθρο 24 

Ημερήσια Διάταξη - Πρακτικά 

1. Οι συζητήσεις και αποφάσεις της Γ.Σ. περιορίζονται 
στα θέματα που αναγράφονται στη δημοσιευόμενη ημε¬ 
ρήσια διάταξη, κατά το άρθρο 18 του παρόντος. Η ημερή¬ 
σια διάταξη καταρτίζεται από το Δ.Σ. περιλαμβάνει δε 
μόνο τις προτάσεις του ή και προτάσεις μετόχων που εκ- 

προσωπούν το ένα δέκατο (1/10) του καταβλημένου με¬ 
τοχικού Κεφαλαίου, σύμφωνα με το άρθρο 27 παράγρα¬ 
φοι 1 και 2 του παρόντος. 

2. Οι κατά τις Γενικές Συνελεύσεις συζητήσεις και απο · 
φάσεις καταχωρούνται περιληπτικά σε ειδικό βιβλίο και 
υπογράφονται από τον Πρόεδρο και το Γραμματέ· ι. 
Ύστερα από αίτηση μετόχου, ο Πρόεδρος της Συνέλευ¬ 
σης υποχρεούται να καταχωρίσει στα πρακτικό < ιαφή περί¬ 
ληψη της γνώμης του. 

Στο ίδιο βιβλίο καταχωρίζεται και κατάλογος των μετό¬ 
χων που παραβρέθηκαν ή αντιπροσωπεύτηκαν στη Γ.Σ. 
σύμφωνα με το άρθρο 21 παράγραφος 1 του παρόντος 
Π.Δ. 

3. Αντίγραφα και αποσπάσματα πρακτικών επικυρώνο¬ 
νται από τον Πρόεδρο του Δ.Σ. ή τον αναπληρωτή του. 

4. Αν στη Γ.Σ. παραβρίσκεται ένας μόνο μέτοχος, τη συ¬ 
νέλευση παρακολουθεί συμβολαιογράφος της έδρας της 
Εταιρείας, ο οποίος προσυπογράφει τα πρακτικά της Γ.Σ. 

Άρθρο 25 

Απαλλαγή Μελών Διοικητικού Συμβουλίου 

Μετά την έγκριση των ετήσιων λογαριασμών (ισολογι¬ 
σμού και λογαριασμού χρήσεως) η Γ.Σ. αποφασίζει σε ει¬ 
δική μυστική ψηφοφορία, για την απαλλαγή των μελών του 
Δ.Σ. και των ελεγκτών από κάθε ευθύνη αποζημίωσης. Η 
απαλλαγή αυτή είναι ανίσχυρη στις περιπτώσεις του άρ¬ 
θρου 22α του Κ.Ν. 2190/20. 

ΚΕΦΑΛΑΙΟ ΠΕΜΠΤΟ 
Έλεγχος και δικαιώματα μειοψηφίας 

Άρθρο 26 
Τακτικός έλεγχος 

Ο τακτικός έλεγχος της οικονομικής διαχείρισης και των 
ετήσιων λογαριασμών της Εταιρείας ως και τα υπόλοιπα 
σύμφωνα με το Νόμο καθήκοντα των ελεγκτών ασκούνται 
από δύο (2) ελεγκτές που, με τους αναπληρωματικούς 
τους εκλέγονται από την προηγούμενη τακτική Γ ενική Συ¬ 
νέλευση, κατά τη διαδικασία του άρθρου 36 του Κ.Ν. 
2190/20 όπως αντικαταστάθηκε το άρθρο 27 του Π.Δ. 
409/86. 

Άρθρο 27 

Δικαιώματα μειοψηφίας 

Ύστερα από αίτηση μετόχων που εκπροσωπούν το ένα 
δέκατο (1/10) του καταβλημένου μετοχικού κεφαλαίου, 
το Δ.Σ. υποχρεούται να συγκαλεί έκτακτη Γ.Σ. των μετό¬ 
χων, ορίζοντας ημέρα συνεδρίασης που δεν πρέπει να 
απέχει περισσότερο από τριάντα (30) ημέρες από τη χρο¬ 
νολογία της παράδοσης της αίτησης στον Πρόεδρο του 
Δ.Σ. Στην αίτηση πρέπει να προσδιορίζεται ακριβώς το 
αντικείμενο της ημερήσιας διάταξης. 

2. Ύστερα από αίτηση μετόχων που εκποσωπούν το ένα 
δέκατο (1/10) του καταβλημένου μετοχικού κεφαλαίου, ο 
Πρόεδρος της Γενικής Συνέλευσης υποχρεώνεται να ανα- 
λάβει μόνο για μία φορά τη λήψη αποφάσεων τακτικής ή 
έκτακτης Γ.Σ. ορίζοντας ως ημέρα συνεδρίασης την 
ημέρα που θα ζητήσουν οι μέτοχοι, εφόσον αυτή δεν απέ¬ 
χει περισσότερο από τριάντα (30) ημέρες από την ημέρα 
αναβολής. 

3. Ύστερα από αίτηση μετόχων που εκπροσωπούν το 
ένα πέμπτο (1 /5) του καταβλημένου μετοχικού κεφαλαίου 
που υποβάλλεται στην Εταιρεία πέντε (5) πλήρεις ημέρες 
πριν από την τακτική Γ.Σ., το Δ.Σ. υποχρεούται: α) να ανα¬ 
κοινώσει στη Γ.Σ. των μετόχων τα ποσά που κατά την τε¬ 
λευταία διετία καταβλήθηκαν για οποιαδήποτε αιτία από 
την Εταιρεία στα μέλη του Δ.Σ. ή τους υπαλλήλους της κα¬ 
θώς και κάθε άλλη παροχή στα πρόσωπα αυτά ή κάθε σύμ¬ 


βαση που υπάρχει μεταξύ τους και της Εταιρείας, β) να πα¬ 
ρέχει τις ζητούμενες συγκεκριμένες πληροφορίες για τις 
υποθέσεις της Εταιρείας στο μέτρο που είναι χρήσιμες για 
την πραγματική εκτίμηση των θεμάτων τςη ημερήσιας διά¬ 
ταξης. 

Το Δ.Σ. μπορεί να αρνηθεί την παροχή των ζητούμενων 
πληροφοριών για λόγο που αναγράφεται στα πρακτικά. 

4. Ύστερα από αίτηση μετόχων που εκπροσωπούν το 
ένα τρίτο (1/3) του καταβλημένου μετοχικού κεφαλαίου, 
που υποβάλλεται στην Εταιρεία μέσα στην προθεσμία της 
προηγούμενης παραγράφου, και εφόσον αυτοί δεν εκ¬ 
προσωπούνται στο Δ.Σ., το Δ.Σ. υποχρεώνεται να δώσει σ’ 
αυτούς κατά τη Γ.Σ. ή, αν προτιμά, πριν από αυτήν σε εκ¬ 
πρόσωπό τους, πληροφορίες για την προεία των εταιρικών 
υποθέσεων και της περιουσιακής κατάστασης της Εται¬ 
ρείας. 

Το Δ.Σ. μπορεί να αρνηθεί την παροχή των ζητουμένων 
πληροφοριών για λόγο που αναγράφεται στα πρακτικά. 

. ΚΕΦΑΛΑΙΟ ΕΚΤΟ 

Εγκατάσταση της Εταιρείας 

Άρθρο 28 

Χρήση χώρων ιδιοκτησίας ΕΚΕΦΕ Δημόκριτος 

1. Το ΕΚΕΦΕ «Δημόκριτος» παραχωρεί στην Εταιρεία 
με σύμβαση προς χρήση, διαχείριση και εκμετάλλευση, 
συμπεριλαμβανομένου και του δικαιώματος παραχώρησης 
της χρήσης οε τρίτους, δυο κτίρια τα οποία σχεδιάστηκαν 
και προορίζονται για τη στέγαση του τεχνολογικού πάρκου 
Αττικής: το με αριθμό 1, εμβαδού 320 τ.μ. και το με 
αριθμό 2 εμβαδού 1760 τ.μ., τα οποία είναι κτισμένα 
εντός της οικοπεδικής έκτασης του ΕΚΕΦΕ «Δημόκριτος» 
στην Αγ. Παρασκευή Αττικής, συμπεριλαμβανομένου και 
των εντός αυτών υπάρχοντα υλικό και λειτουργικό εξοπλι¬ 
σμό, το σύνολο των υπηρεσιών καθώς και το εργαζόμενο 
προσωπικό του ΕΚΕΦΕ «Δημόκριτος» που κατά τη δημο¬ 
σίευση του παρόντος εργάζεται εντός των κτιρίων αυτών. 
Η διάρκεια της παραχώρησης είναι δεκαπενταετής, δυνά- 
μενη να ανανεώνεται. 

2. Η πιο πάνω σύμβαση θα συναφθεί ανάμεσα στα διοι¬ 
κητικά σύμβούλια του ΕΚΕΦΕ «Δημόκριτος» και της Εται¬ 
ρείας μέσα σε εξήντα ημέρες από την συγκρότηση σε 
σώμα του Διοικητικού Συμβουλίου της Εταιρείας. Η σύμ¬ 
βαση καθορίζει τις ειδικότερες λεπτομέρειες της παρα¬ 
χώρησης καθώς και τους όρους και τις μορφές συνεργα¬ 
σίας μεταξύ των δύο οργανισμών. 

ΚΕΦΑΛΑΙΟ ΕΒΔΟΜΟ 
Ετήσιοι λογαριασμοί - Διάθεση κερδών 
Άρθρο 29 

Εταιρική χρήση - Ετήσιοι λογαριασμοί 

1. Η εταιρική χρήση έχει διάρκεια δώδεκα μηνών, που 
αρχίζει την πρώτη (1) Ιανουάριου και λήγει την τριακοστή 
πρώτη (31) Δεκεμβρίου κάθε έτους. Κατ’ εξαίρεση η 
πρώτη εταιρική χρήση αρχίζει από την ημερομηνία της νό¬ 
μιμης σύστασης της Εταιρείας και λήγει την 31η Δεκεμ¬ 
βρίου του ίδιου έτους. Η πρώτη τακτική Γ.Σ. συνέρχεται σε 
ένα εξάμηνο από τη λήξη της πρώτης εταιρικής χρήσης. 

2. Στο τέλος κάθε χρήσης το Δ.Σ. εγκρίνει τις συνταγμέ- 
νες και υπογραμμένες σύμφωνα με τις ισχύουσες διατά¬ 
ξεις οικονομικές καταστάσεις (ισολογισμός, λογαριασμός) 
«αποτελέσματα χρήσης», «πίνακας διαθέσεως αποτελε¬ 
σμάτων» και το προσάρτημα) και τις υποβάλλει για έγκριση 
στην τακτική Γ.Σ. Για να ληφθεί από τη Γ.Σ. έγκυρη από¬ 
φαση πάνω στις οικονομικές καταστάσεις που έχουν 
εγκριθεί από το Δ.Σ. πρέπει να έχουν ειδικά θεωρηθεί 
από: 

α. Τον Γενικό Διευθυντή ή σε περίπτωση που δεν υπάρ¬ 
χει, ένα μέλος του Διοικητικού Συμβουλίου, που ορίζεται 
από αυτό, 

β. Τον υπεύθυνο για τη διεύθυνση του λογιστηρίου της 
Εταιρείας. 

Οι παραπάνω, σε περίπτωση διαφωνίας από πλευράς 
νομιμότητας του τρόπου κατάρτισης των οικονομικών κα¬ 
ταστάσεων οφείλουν να εκθέτουν εγγράφως τις αντιρρή¬ 
σεις τους στη Γ.Σ., οι οποίες πρέπει να συνοδεύονται από 
επεξηγηματική έκθεση του Δ.Σ. και την έκθεση των ελε¬ 
γκτών. 

3.0 ισολογισμός της Εταιρείας, ο λογαριασμός «αποτε¬ 
λέσματα χρήσης» και ο «πίνακας διαθέσεως αποτελεσμά¬ 
των» το προσάρτημα μαζί με το σχετικό πιστοποιητικό των 
ελεγκτών, δημοσιεύονται είκοσι (20) ημέρες, τουλάχι¬ 
στον, πριν από τη συνεδρίαση της Γ.Σ., σύμφωνα με τα 
οριζόμενα στο άρθρο 43β παράγραφος 5 του Κ.Ν. 
2190/20 (άρθρο 36 του Π.Δ. 409/86). 

4. Επί της Εταιρείας έχουν εφαρμογή οι διατάξεις του 
Π.Δ. 186/1992 (Κώδικας Βιβλίων και Στοιχείων), εξαιρου- 
μένων εκείνων που προϋποθέτουν διανομή κερδών. 

Άρθρο 30 

Κέρδη της Εταιρείας 

Καθαρά κέρδη της Εταιρείας είναι αυτά που προκύ¬ 
πτουν αφού αφαιρεθούν από τα ακαθάριστα κέρδη όλα τα 
έξοδα, οι ζημιές, οι νόμιμες αποσβέσεις και κάθε άλλο 
εταιρικό βάρος. Τα κέρδη αυτά διατίθενται για: 
α. σχηματισμό του τακτικού αποθεματικού, 
β. σχηματισμό έκτακτου αποθεματικού, 
γ. αμοιβή των μελών του Δ.Σ. και 
δ. οποιονδήποτε άλλο σκοπό που θα αποφασίζει η Γ.Σ., 
στο πλαίσιο των σκοπών της Εταιρείας. 

ΚΕΦΑΛΑΙΟ ΟΓΔΟΟ 
Διάλυση - Εκκαθάριση 

Άρθρο 31 

Λόγοι λύσης της Εταιρείας 

1. Η Εταιρεία λύεται: 

α. με την πάροδο του χρόνου της διάρκειάς της, 
β. με απόφαση της Γ.Σ., 

γ. με την κήρυξη της Εταιρείας σε κατάσταση πτώχευ¬ 
σης και 

δ. με ανάκληση του παρόντος Π.Δ. εξαιτίας αδυναμίας 
ικανοποίησης των σκοπών της. 

Στην ανάκληση ο Υπουργός Ανάπτυξης μπορεί να προ¬ 
βαίνει ύστερα από αιτιολογημένη εισήγηση του Προέδρου 
του Δ.Σ. και αφού ακουστεί η γνώμη της Γ.Σ. των μετόχων 
που συγκαλείται υποχρεωτικά από το Δ.Σ. για το σκοπό 
αυτό. 

2. Η συγκέντρωση όλων των μετοχών της Εταιρείας σε 
ένα πρόσωπο δεν αποτελεί λόγο λύσης της. 

Άρθρο 32 

Απώλεια κεφαλαίου 

Το Δ.Σ. έχει υποχρέωση μέσα σε προθεσμία έξη (6) μη¬ 
νών από τη λήξη της χρήσης να συγκαλέσει τη Γ.Σ. γι ανα 
αποφασίσει τη λύση της Εταιρείας ή την υιοθέτηση άλλου 
μέτρου, σε περίπτωση που το ενεργητικό, κατά τη σύ¬ 
νταξη του ισολογισμού της, είναι μικρότερο από το 50% 
του μετοχικού κεφαλαίου. 

Άρθρο 33 
Εκκαθάριση 

1. Με εξαίρεση την περίπτωση της πτώχευσης, τη λύση 
της Εταιρείας ακολουθεί η εκκαθάρισή της με τον ορισμό 
τριών (3) εκκαθαριστών, που κατά τη διάρκεια της εκκα¬ 
θάρισης ακούν όλες εκείνες τις αρμοδιότητες του Δ.Σ. 
που είναι αναγκαίες και επαρκείς για την επίτευξη του 
σκοπού της εκκαθάρισης, οι οποίες όμως μπορούν να πε¬ 
ριοριστούν από τη Γ.Σ., προς τις αποφάσεις της οποίας οι 
εκκαθαριστές υποχρεούνται να συμμορφώνονται. Ο διορι¬ 
σμός των εκκαθαριστών που δημοσιεύεται με τα στοιχεία 
της ταυτότητάς τους, σύμφωνα με το άρθρο 7α του Ν. 


2190/20 (άρθρο 7 του Π.Δ. 409/86), συνεπάγεται αυτοδί¬ 
καια την παύση της εξουσίας των μελών του Δ.Σ. 

2. Οι εκκαθαριστές διορίζονται από τη Γ.Σ. και οφείλουν 
με την ανάληψη των καθηκόντων τους να κάνουν απο- 
γραφή της εταιρικής περιουσίας και να δημοσιεύσουν, 
σύμφωνα με το παραπάνω άρθρο 7α του Ν. 2190/20 Ισο¬ 
λογισμό, αντίτυπο του οποίου υποβάλλεται στην αρμόδια 
εποπτεύουσα αρχή. Σε περίπτωση λύσης της ανώνυμης 
εταιρείας εξαιτίας ανάκλησης του παρόντος Π.Δ., οι εκκα- 
θαριστές ορίζονται με απόφαση του Υπουργού Ανάπτυξης 
και έχουν τις ίδιες υποχρεώσεις. 

3. Η Γ.Σ. των μετόχων διατηρεί όλα τα δικαιώματα της 
κατά τη διάρκεια της εκκαθάρισης. 

4. Οι λογαριασμοί της εκκαθάρισης εγκρίνονται από τη 
Γ.Σ. των μετόχων, που αποφασίζει και για την απαλλαγή 
των εκκαθαριστών από κάθε ευθύνη. 

5. Κάθε χρόνο υποβάλλονται στη Γ.Σ. των μετόχων τα 
αποτελέσματα της εκκαθάρισης μαζί με την έκθεση των 
αιτίων που παρεμπόδισαν την αποπεράτωση της εκκαθά¬ 
ρισης. 

6. Μετά το πέρας της εκκαθάρισης το προϊόν αυτής 
κατά το ποσό που υπερβαίνει το καταβλημένο μετοχικό 
κεφάλαιο μεταβιβάζεται στο Εθνικό Κέντρο Έρευνας Φυ¬ 
σικών Επιστημών «Δημόκριτος», το δε καταβλημένο κε¬ 
φάλαιο επιστρέφεται στους μετόχους στην ονομαστική 
αξία των μετοχών τους. 

ΚΕΦΑΛΑΙΟ ΕΝΑΤΟ 
Τελικές Διατάξεις 

Άρθρο 34 

Κάλυψη μετοχικού κεφαλαίου 

1. Το σύμφωνα με το άρθρο 5 του παρόντος Π.Δ. αρχικό 
κεφάλαιο της Εταιρείας δραχμών τριάντα εκατομμυρίων 
(30.000.000) καλύπτεται ως εξής: 

α. Το Υπουργείο Ανάπτυξης αναλαμβάνει ενενήντα εξ 
(96) μετοχές ονομαστικής αξίας δραχμών εκατό χιλιάδων 
(100.000) η κάθε μία, 

β. Το Εθνικό Κέντρο Έρευνας Φυσικών Επιστημών «Δη¬ 
μόκριτος» αναλαμβάνει εκατόν δέκα τέσσερεις (114) με¬ 
τοχές ονομαστικής αξίας δραχμών εκατό χιλιάδων 
(100.000) η κάθε μία. 

γ. Η Εμπορική Τράπεζα αναλαμβάνει τριάντα (30) μετο¬ 
χές ονομαστικής αξίας δραχμών εκατό χιλιάδων (100.000) 
η κάθε μία. 

δ. Η Ιονική Τράπεζα αναλαμβάνει τριάντα (30) μετοχές 
ονομαστικής αξίας δραχμών εκατό χιλιάδων (100.000) η 
κάθε μία. 

ε. Το Εθνικό Μετσόβιο Πολυτεχνείο αναλαμβάνει τριά¬ 
ντα (30) μετοχές ονομαστικής αξίας εκατό χιλιάδων 
(100.000) η κάθε μία. 

2. Το Δ.Σ. της Εταιρείας οφείλει μέσα σε τέσσερις μή¬ 
νες (4) απο τη σύσταση της Εταιρείας, καθώς και από 
κάθε αύξηση του μετοχικού κεφαλαίου της, να πιστοποιή¬ 
σει, σε ειδική συνεδρίαση, αν καταβλήθηκε το οικείο με¬ 
τοχικό κεφάλαιο. Αντίγραφο του συντασσομένου πρακτι¬ 
κού της παραπάνω συνεδρίασης του Δ.Σ. υποβάλλει ο 
Πρόεδρος του Δ.Σ. της Εταιρείας στην αρμόδια εποπτεύ¬ 
ουσα την Εταιρεία αυτήν αρχή. 

Άρθρο 35 
Εποπτεία - Έλεγχος 

1. Εφόσον δεν προβλέπεται διαφορετικά στο παρόν 
Π.Δ., οι διατάξεις της νομοθεσίας για τις ανώνυμες εται¬ 
ρείες εφαρμόζονται αναλόγως στην παρούσα Εταιρεία. Ο 
Υπουργός Ανάπτυξης ασκεί την εποπτεία που προβλέπε- 
ται απο τις διατάξεις του άρθρου 3 παράγραφος 5 του Ν. 
1514/85 και απο τη νομοθεσία για τις ανώνυμες εται¬ 
ρείες. 

2. Σε περίπτωση που υπάρχουν βάσιμες υπόνοιες για 
διαπραχθείσες ατασθαλίες, ο Υπουργός Ανάπτυξης 

ύστερα από αιτιολογημένη εισήγηση των υπηρεσιών της 
Γενικής Γραμματείας Έρευνας και Τεχνολογίας, μπορεί 
να ζητήσει απ’ ευθείας από τους δύο ελεγκτές της Εται¬ 
ρείας την ενέργεια εκτάκτου ελέγχου και την υποβολή 
σχετικής έκθεσής τους μέσα σε οριζόμενη απ’ αυτόν προ¬ 
θεσμία. 

Άρθρο 36 

Πρώτο Διοικητικό Συμβούλιο 

1. Το πρώτο Δ.Σ. της Εταιρείας συγκροτείται από: 

α. Τον Εμμ. Φλωράτο Διευθυντή του Ινστιτούτου Πυρη¬ 
νικής Φυσικής, με αναπληρωτή τον Δρ. I. Μπάρτζη, ερευ¬ 
νητή, του ΕΚΕΦΕ «Δημόκριτος», 

β. Τον Δ. Νιάρχο, Διευθυντή του Ινστιτούτου Επιστήμης 
Υλικών, με αναπληρωτή τον Κ. Παλαιό, Διευθυντή του Ιν¬ 
στιτούτου Φυσικοχημείας του ΕΚΕΦΕ «Δημόκριτος», 

γ. Τον Δρ Κ. Παπαδημητρίου, συνεργάτη της Γενικής 
Γραμματείας Έρευνας & Τεχνολογίας, με αναπληρωτή 
τον Αγαπητό Μπιζά, υπάλληλο της εν λόγω Γραμμα¬ 
τείας. 

δ. Τον Δημ. Λούβαρη, εκπρόσωπο της Εμπορικής Τρά¬ 
πεζας, με αναπληρωτή τον Σερ. Σκοπλάκη, της ίδιας Τρά¬ 
πεζας. 

ε. Τον Διον. X. Μπριστογιάννη, εκπρόσωπο της Ιονικής 
Τράπεζας, με αναπληρωτή τον Χρυσ. I. Γουναρίδη της 
'ιδιας Τράπεζας, 

στ. Τον καθηγ. Δημ. Κουρεμένο του Ε.Μ.Π., με αναπλη¬ 
ρωτή του το καθηγ. Σιμ. Σιμόπουλο, του ΕΜΠ, 

ζ. Τον Α. Νασιόπουλο, της Εταιρείας Μ&Σ Χουρδάκης, 
με αναπληρωματικό τον Α. Δογάνη, της ΤΕΗΒΑ ΕΠΕ, από 
τις εγκατεστημένες επιχειρήσεις στο Τεχνολογικό Πάρκο 
Λεύκιππος, 

2. Το προσωρινό Δ.Σ. διοικεί την Εταιρεία μέχρι τη σύ ¬ 
γκλιση της πρώτης Γ.Σ. που πρέπει να γίνει μέσα σε έξι (6) 
το πολύ μήνες απο τη λήξη της πρώτης εταιρικής χρήσης. 

3. Σε περίπτωση κατά την οποία κενωθούν για οποιον- 
δήποτε λόγο θέσεις μελών του προσωρινού Δ.Σ., η πλή¬ 
ρωσή τους για τον υπόλοιπο χρόνο της θητείας τους γίνε¬ 
ται με απόφαση του Υπουργού Ανάπτυξης. Μέχρι την έκ¬ 
δοση της απόφασης αυτής, το Δ.Σ. νόμιμα λειτουργεί 
εφόσον ο αριθμός των υπαρχόντων μελών του δεν υπολεί¬ 
πεται των τεσσάρων (4). 

Άρθρο 37 

Ελεγκτές πρώτης εταιρικής χρήσης 

Ελεγκτές για την πρώτη εταιρική χρήση που λήγει την 
31 η Δεκεμβρίου του έτους σύστασης της Εταιρείας ορίζο¬ 
νται δύο (2) τακτικοί και δύο (2) αναπληρωματικοί Ορκωτοί 
Ελεγκτές με απόφαση του Υπουργού Ανάπτυξης. 


Άρθρο 38 

Το παρόν Προεδρικό διάταγμα ισχύει απο τη δημο¬ 
σίευσή του στην Εφημερίδα της Κυβερνήσεως. 

Στην Υπουργό Ανάπτυξης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 21 Ιουνίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

I. ΠΑΠΑΝΤΩΝΙΟΥ Β. ΠΑΠΑΝΔΡΕΟΥ 

• - ♦- 

ΑΝΑ ΚΟΙΝΩΣ ΕΙΣ 

( 2 ) 

Ανακοίνωση για τη θέση σε ισχύ ως προς τη χώρα μας και 
των άρθρων 31 -42 του κεφαλαίου II της Συνθήκης συ¬ 
νεργασίας για τα διπλώματα ευρεσιτεχνίας και των κα¬ 
νόνων 53-78 του εκτελεστικού κανονισμού αυτής. 

Το Υπουργείο Εξωτερικών ανακοινώνει ότι στις 7 Ιου¬ 
νίου 1996 έλαβε χώρα στη Γενεύη η κατάθεση στον Γε¬ 
νικό Διευθυντή της Παγκόσμιας Οργάνωσης Πνευματικής 
Ιδιοκτησίας (ΟΜΡΙ) του εγγράφου επικυρώσεως από τη 
Χώρα μας του κεφαλαίου II (άρθρα 31-42) της Συνθήκης 
Συνεργασίας για τα διπλώματα ευρεσιτεχνίας (Ουάσι- 
γκτων 19.6.1970) ως τροποποιήθηκε μεταγενέστερα στις 
2.10.1979 και 3.2.1984, καθώς και των αντίστοιχων σ’ 
αυτό κανόνων (53-78) του Εκτελεστικού Κανονισμού της 
Συνθήκης και ότι η διατυπωθείσα εκ μέρους της Χώρας 
μας, κατά την κατάθεση στις 9 Ιουλίου 1990 του εγγρά¬ 
φου προσχωρήσεωςτης στη Συνθήκη, περί μη εφαρμογής 
των άρθρων 31 -42 του κεφαλαίου II της Συνθήκης και των 
κανόνων 53-78 του Εκτελεστικού Κανονισμού αυτής επι¬ 
φύλαξη, δια της κυρώσεώς των με τον υπ’ αριθμ. 2385/ 
1996 Νόμο που δημοσιεύθηκε στο υπ’ αριθμ. 42 Φύλλο 
της Εφημερίδος της Κυβερνήσεως τεύχος Α' της 7ης 
Μαρτίου 1996, αίρεται την 7η Σεπτεμβρίου 1996 και η 
Χώρα μας από την ημερομηνία αυτή δεσμεύεται με όλες 
τις διατάξεις της εν λόγω Συνθήκης. 

Αθήνα, 28 Ιουνίου 1996 
Με εντολή Υπουργού 

Ο Προϊστάμενος της Ειδικής Νομικής Υπηρεσίας κ.α.α. 

ΒΑΣΙΛΕΙΟΣ ΠΑΤΡΩΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




